৩৮ নম্বর রাজডাঙা মেন রোডে দম্পতির বাড়ি। একতলার ছাদের ঘরে দুই সন্তানকে নিয়ে থাকেন সুরজিত রায় ও মৌসুমী রায়। শনিবার গভীর রাতে ঘুমোতে যান। আর তখনই হামলা।
 নিজস্ব প্রতিবেদন:  কসবায় বেনজির দুষ্কৃতী তাণ্ডব। গভীর রাতে গৃহস্থের বাড়ির ছাদে উঠে পেট্রোল ঢেলে পুড়িয়ে মারার চেষ্টা। বাধা দিতে গেলে দুরাউন্ড গুলি। থানায় অভিযোগ দায়ের। দুষ্কৃতীরা পলাতক। খাস কলকাতায় গেরস্থের বাড়িতে ঢুকে হামলার অভিযোগ। শুধু তাই নয়, ছাদে উঠে ঘরের দরজায় অগ্নিসংযোগ করে দুই বাচ্চা সহ দম্পতিকে পুড়িয়ে মারার চেষ্টা। এরপর ২ রাউন্ড গুলি চালিয়ে চম্পট দুষ্কৃতীদের। খাস কলকাতায় কসবাতেই ঘটে গেল চাঞ্চল্যকর ঘটনা। এক কথায় ভয়ঙ্কর। পিছনের দরজা দিয়ে পালিয়ে রক্ষা পান সুরজিত ও মৌসুমীর পরিবার।